
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	Bucureşti,

Nr.21/465 /09.11.2004
	Bucureşti, 

Nr. 21/      / 09.11.2004


R  A  P  O  R  T   

asupra proiectului de Lege pentru aprobarea Ordonanţei de urgenţă a Guvernului nr. 115/2003 privind privatizarea Societăţii Comerciale ''Roman'' - S.A. Braşov şi constituirea parcului industrial pe platforma Societăţii Comerciale ''Roman'' S.A.  (PL.669/ 08.11.2004).

         În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr. 115/2003 privind privatizarea Societăţii Comerciale ''Roman'' - S.A. Braşov şi constituirea parcului industrial pe platforma Societăţii Comerciale ''Roman'' S.A ,  trimis cu adresa nr. PL.669/ 08.11.2004.
 Proiectul de lege a fost adoptat de Senat în şedinţa din 1 noiembrie  2004, cu respectarea prevederilor articolului 76 alineatul (2) din Constituţia României, republicată.

   La întocmirea prezentului raport, Comisia a avut în vedere:

                      - Avizul nr. 1494 / 24.10.2003 al Consiliului Legislativ;           


 Proiectul de lege are ca obiect privatizarea Societăţii Comerciale ''Roman'' - S.A. Braşov şi constituirea unui parc industrial pe platforma Societăţii Comerciale '' Roman'' - S.A., în vederea creşterii atractivităţii la privatizare şi a îmbunătăţirii componentei sociale a acestei societăţi comerciale, prin acordarea unor înlesniri la plata obligaţiilor bugetare restante şi a dobânzilor şi penalităţilor aferente, precum şi prin aprobarea stingerii prin conversia în acţiuni a debitelor faţă de furnizorii de utilităţi.

          În raport de obiectul şi conţinutul său, proiectul de Lege face parte din categoria legilor ordinare.

      Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din  9 noiembrie 2004.


La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor,  din partea:

    a)  Autorităţii pentru Valorificarea Activelor  Statului: domnul consilier juridic Ghenoiu Radu.

 La lucrări, au fost prezenţi 28 deputaţi din totalul de 30 membri ai Comisiei.

          În urma dezbaterii, Comisia  a hotărât, cu  26 de voturi  pentru şi 2 voturi împotrivă, ca proiectul de Lege pentru aprobarea Ordonanţei de urgenţă a Guvernului nr. 115/2003 privind privatizarea Societăţii Comerciale ''Roman'' - S.A. Braşov şi constituirea parcului industrial pe platforma Societăţii Comerciale ''Roman'' S.A. , să fie supus spre dezbatere şi adoptare plenului Camerei Deputaţilor, în forma adoptată de Senat în şedinţa din 1 noiembrie 2004.
 PREŞEDINTE,                                                                                                                                            Dan Radu RUŞANU 
                                                        SECRETAR,                                                                                                                            

                                                          Iuliu VIDA
 

                                                                                                                                                                                                                                              Expert parlamentar,

                                                                                                                         Graziella Segărceanu

C ă t r e,





 BIROUL PERMANENT AL





 CAMEREI DEPUTAŢILOR
               Vă înaintăm, alăturat, RAPORTUL  asupra proiectului de Lege pentru aprobarea Ordonanţei de urgenţă a Guvernului nr. 115/2003 privind privatizarea Societăţii Comerciale ''Roman'' - S.A. Braşov şi constituirea parcului industrial pe platforma Societăţii Comerciale ''Roman'' S.A.  (PL. 669/ 08.11.2004).

PREŞEDINTE,

                                                            Dan Radu RUŞANU

